Държавен вестник, бр. 61, 2011 г., стр. 17

БРОЙ  61	
Д Ъ Р Ж А В Е Н  В Е С Т Н И К 	
СТР.  17  
3. разработване на нови технологии в об­
ластта на граничното управление и контрол;
4. въвеждане на съвременни системи, под­
помагащи осъществяването на анализ на риска 
в дейността на Главна дирекция „Гранична 
полиция“ на Министерството на вътрешните 
работи (ГДГП – МВР);
5. постигане на по-високо ниво на сигурност 
в Шенгенското пространство чрез повишаване 
ефективността на граничните проверки на 
граничните контролно-пропускателни пун­
ктове на външните граници;
6. подобряване оперативния капацитет на 
ГДГП – МВР за въздушно наблюдение на 
външните граници;
7. подобряване оперативния капацитет на 
ГДГП – МВР за контрол на морската външна 
граница;
8. повишаване капацитета на консулските 
служби в процеса на издаването на визи и 
на капацитета на други служби в трети дър­
жави, имащи отношение към незаконната 
имиграция;
9. разширяване и доразвиване възможности-­
те на информационните и комуникационните 
технологии за пълно прилагане на Шенгенската 
информационна система II;
10. подобряване на сътрудничеството меж­
ду българските консулски и други служби в 
различни държави членки чрез развитие на 
Националната визова информационна система;
11. по-нататъшно повишаване на капацитета 
и подобряване квалификацията на служи­
телите, работещи на външните граници, за 
ефективно прилагане на съответните правни 
инструменти на Европейския съюз в сферата 
на контрола на външните граници;
12. повишаване капацитета и квалифика­
цията на служителите в консулските и други 
служби в трети държави за ефективно прила­
гане на правните инструменти на Европейския 
съюз в сферата на сигурността на външните 
граници и по-конкретно на Европейския 
визов кодекс.
(3) Разходите за дейностите, посочени в 
ал. 1, т. 5, следва да са извършени на тери­
торията на държавите членки от крайните 
бенефициери с изключение на:
1. разходи за дейностите по чл. 3, ал. 1, 
т. 1, буква „г“, които могат да бъдат извър­
шени на територията на държавите членки 
и в трети държави;
2. дейности, свързани с наблюдението 
на външните граници, които могат да се 
осъществяват на територията на държавите 
членки и извън нея.
Раздел ІV
Документиране на разходите
Чл. 4. (1) Разходите следва да съответстват 
на плащанията, направени от крайния бенефи­
циер във формата на финансови трансакции, 
с изключение на амортизационните разходи.
(2) Разходите следва да бъдат оправдани от 
официални фактури. Когато това не може да 
се направи, разходите следва да се подкрепят 
от счетоводни документи или от подкрепящи 
документи с равностойна доказателствена 
сила.
(3) Разходите следва да могат да се иден­
тифицират и проверяват, като по-специално 
трябва да бъдат:
1. отразени в счетоводните документи на 
крайния бенефициер;
2. определени в съответствие с приложи­
мите счетоводни стандарти на страната, в 
която е установен крайният бенефициер, и 
посредством обичайните практики за осчето­
водяване на разходите на крайния бенефициер;
3. декларирани в съответствие с изисква­
нията на приложимото данъчно и социално­
осигурително законодателство.
(4) Където е необходимо, крайните бене­
фициери са длъжни да съхраняват заверени 
копия на счетоводни документи, оправдаващи 
приходите и разходите, извършени от парт­
ньорите във връзка с определен проект.
(5) Съхраняването и обработката на сче­
товодни документи следва да се извършва в 
съответствие с националното законодателство 
за защита на данните.
Раздел V
Категории допустими разходи
Чл. 5. (1) Категориите допустими разходи 
на ниво проект са преки и непреки.
(2) Преките допустими разходи по проект 
са разходи, които могат да бъдат определени 
като специфични разходи, пряко свързани с 
изпълнението на проекта, и са направени: 
1. за персонал, назначен да работи по 
проекта, които включват заплати, вноски 
за социално осигуряване и други разходи 
по закон, когато това съвпада с обичайната 
политика на бенефициера по отношение на 
възнагражденията:
а) за международните организации – раз­
ходи за персонал, които включват и удовлет­
воряване на предвидени в закона задължения 
и права на възнаграждение; 
б) за персонал на държавни органи – когато 
разходите се отнасят за дейности, които съот­
ветният държавен орган не би извършил, ако 
въпросният проект не е бил предприет; тези 
служители следва да бъдат командировани или 
назначени да изпълняват задачи по проекта 
с писмено решение на крайния бенефициер;